Viborger Samler, 1844-10-01
De haderslevske Slesvigholsteineres Frækhed er nu ogsaa trængt ind i Herrens Tempel! Man har nemlig fravristet Christussiguren som staaer over Prædikestolen i Haderslev Frue Kirke, den hellige Troessane, fordi den er rød med et hvidt Kors, hvori de tydske Herrer fandt Forargelse, da de heri øinede Dannebroget. Man havde endogsaa i Sinde at give Christusfiguren en slesvig holsteinsk (rød, blaa og hvid) Fane i Haanden, men som Vedkommende dog ikke troede at kunne lade passere, og man maatte derfor lade det blive ved et simpelt Kors. I Anledning af at et offentligt Blad har sagt, at der haves halvsjette hundrede ubefordrede theologiske Candidater, opkaster Pastor Kjer i Skorup det Spørgsmaal i Aarh. Av.: "Hvad skal Enden blive paa dette," og svarer derpaa: "Denne Gaade er let at løse, naar man kun vil. Man forene blot Præste-Embederne med Skolelærer Embederne, hvorved hvert Sogn faaer sin Præst. Det gaaer sandelig meget godt an paa Landet, saavelsom at beskikke theologiske Candidater til alle øvrige Skolelærer Embeder. Herved opnaaes meget betydelige Fordeele. En stor Deel af Præstetienderne kunne for en Deel indflyde i Statskassen; Præstegaarden kunne sælges, og deraf dannes et Fond til Pension for udtjente Mænd; Seminarierne kunne nedlægges, og Udgifterne dertil spares; og det, som ei heller er uvigtigt, Jngen blev sat paa saa smal Kost, at han under meget trykkende Næringssorger skulde tabe al Lyst og Virksomhed til Embedet. Man kan begynde denne Operation først med de smaae Kald, hvor en Præst, ligesom her er Tilfældet, i flere Aar ei har havt i Netto Provenne 100 Rbd. af Embedets faste Jndkomster og intet Aar over 150 Rbd. Saaledes kunde Antallet af theologiske Candidater finde Ansættelse, og jeg tør nok indestaae for, at i de første 50 Aar skal der ikke vorde Mangel, og saa gaaer den Tid." Under Titelen Skolelærerne med Posttaske paa Nakken meddeles i Tid. for alm. dansk Skolelærerforening efterfølgende Factum, hvilket vi gjengive med de samme vedføiede Slutnings=Betragtninger. "J Woer og Nim Herreder – de samme Herreder, hvori Lærerne, ifølge Justitsraad Withs Yttringer, skulle befinde sig saa overordentlig vel – er der fornylig anskaffet en geistlig Circulartaske af Læder, ligesom de Posttasker, hvormed Landsby posterne lade sig see i Kjøbstæderne; den er indrettet til at bæres paa samme Maade som disse, idet den er forsynet med en Læderrem til at kaste over Skulderen; dog er den vistnok lidt større end en Landsbyposttaske, da den holder omtrent 3 Qvarteer i Længden og 2 Qvarteer i Bredden. Udenpaa er den forsynet med følgende Jndskrift: "Woer og Rim Herreders geistlige Circulairtaskesaa det er synligt for Alle, i hvad Ærinde Læreren vandrer. En Folkelærer med en Posttaske paa Ryggen i Sandhed et Syn, der er vel skikket til at indgyde Almuen Agtelse for Folkeskolen og dens Tjenere!!" Dersom Lærerne i Woer og Nim Herreder finde sig i en slig Behandling, da kunne vi ikke nægte, at det i en vis Forstand geraader dem til Ære, det viser idetmindste, at de have forstaaet at tilegne sig den for en Skolelærer saa nødvendige og høit anpriste Dyd: Taalmodighed. Dog – Taalmodigheden kan ogsaa drives for vidt, og skjøndt det langtfra er vor Hensigt at prædike Trods og Opsætsighed, saa finde vi os dog opfordrede til at anmode vedkommende Lærere om, at de, i Følelsen af Lærerkaldets Vigtighed, vilde med beskedent Alvor opponere imod en Foranstaltning, der umulig kan finde de høiere Autoriteters Bifald. Vi mene, at de ere i deres gode Ret til ligefrem at nægte at bære en saadan hele Standen haanende Posttaske; vi opfordre dem til at gjøre det, og Posttasken, som hierarchisk Myndighed skaanselløs har indført, vil borttages fra deres Nakke."